ming030890/wiki-yue-high-quality huggingface dataset:
馬來西亞反貪污委員會

馬來西亞反貪污委員會（馬來話：Suruhanjaya Pencegahan Rasuah Malaysia；英文：Malaysian Anti-Corruption Commission；簡稱MACC或者SPRM），前身叫「反貪污局」（ACA或Badan Pencegah Rasuah，BPR），係馬來西亞一個政府機構，負責調查同起訴公共企業以及私人企業等嘅貪污腐敗者。為咗確保委員會嘅透明度同廉正，有五個機構監督反貪污委員會，佢哋係反貪污咨詢理事會、反貪特別委員會、工作檢討委員會、防貪與咨詢委員會、投訴委員會。
由2018年7月1號開始，反貪會由政府機構變成獨立機構，直接向國會負責。

歷史
以前嘅反貪污局（BPR 或者 ACA）只係馬來西亞首相署（JPM）轄下嘅一個小單位，負責展開反貪污腐敗嘅活動。與此同時，貪污案件調查由警方嘅特別犯罪科進行，貪污案件起訴亦由警方嘅法律組處理。
1973年7月1號，由國會批准嘅1973年國家調查局法案（馬來話：Biro Siasatan Negara Act 1973），並將反貪污局改名做「國家調查局」。呢個名更改後當局提供更強大嘅職責同權力，可以調查涉及國家利益嘅案件，係呢個部門第一次通過法令建立。
1982年5月13號，1982年反貪污法案（英文：Anti-Corruption Agency Act 1982）畀國會批準，呢個部門名改返做反貪污局（ACA）。呢次改變係為咗更準確咁反映呢個部門作為專門負責反貪污腐敗嘅機構。
由2009年1月1號開始，反貪污委員會作為一個反貪污機構運作。呢個機構根據2009年反貪污法案（英文：Malaysian Anti-Corruption Commission Act 2009）起草，以取代1997年反腐敗法並由呢個機構主席領導。2018年7月1號開始，反貪會成為獨立機關，直接向馬來西亞國會負責。2020年9月18號，反貪會為咗迎合國內華裔需求，推出中文版官網，方便華社了解防範貪污嘅相關需資訊。

國際認可
由2009年1月1號成立以嚟，反貪污委員會嘅成就同良好表現直接以及間接地得到國際機構嘅承認。其中一項係23項反貪會嘅反貪污活動畀聯合國毒品和犯罪問題辦公室所承認，以及負責評估反貪委員會同馬來西亞遵守聯合國反腐敗公約。

使命
呢篇文或者呢段要 翻譯（或者由 ms加料）。 請譯佢。
上次編輯：2024年5月15號 03:38。(翻譯指引)
整體
建立一個無腐敗嘅馬來西亞社會；
令到MACC成為世界一流嘅反貪腐機構。
使命
領導馬來西亞反腐敗工作；
通過不斷進行努力同建設，令到MACC成為一個充滿活力嘅進步組織。
客觀
持續同各種形式嘅腐敗、濫用權力同瀆職作鬥爭。

檳城海底隧道弊案
2020年8月6號夜晚，林冠英因檳城海底隧道弊案畀國盟政府翻查而畀馬來西亞反貪污委員會突然宣佈逮捕，喺8月7號吉隆坡法院被控索賄罪。之後喺8月10號北海法院被控濫權索賄罪。9月11日，林冠英喺北海法院被控兩項不誠實挪用政府土地相關的失信罪。

沙巴州水門案（英文：Sabah State Water Department corruption probe）
2016年10月4號，反貪污委員逮捕前沙巴水務局副局長張志康同另外一名前沙巴水務局主席達希爾。兩人濫用職權，喺2010年以嚟開始由中央政府批畀沙巴州水務局總值33億嘅計劃中斂財。同日分別喺佢哋兩人屋企中搜出1億1400萬令吉同5370萬令吉嘅現金。

畀假資訊案
2018年4月26號，公正黨安邦區青年團團長阿當羅斯里，喺上一年向反貪會交代購置「迪士尼」豪宅嘅資金來源時，涉嫌提供虛假資訊，假文件，被判罪成坐監6個月。

一馬發展有限公司案
内文：一個馬來西亞發展有限公司醜聞
一馬公司標誌
一個馬來西亞發展有限公司醜聞係《華爾街日報》同《沙撈越報告》喺2015年7月3號所揭發嘅馬來西亞政治事件，報道指出7億美元分兩輪匯入咗時任馬來西亞首相納吉嘅私人賬戶，報道喺馬來西亞政壇投下震撼彈，更令到首相納吉捲入一場政治風暴。
馬來西亞反貪污委員會將呢單案分兩宗案件處理，即「捐款案」同「SRC案」進行調查。2016年1月26號，馬來西亞總檢察署總檢察長阿班迪宣佈，對於納吉喺「捐款案」接獲嘅26億令吉係沙地阿拉伯王室捐款（只係用咗部分獻金，余下巨款已退還），而喺「SRC案」並無貪污，宣佈納吉喺兩宗案中無犯法，並指示反貪會將呢兩宗案件刪file了結。
美國司法部嘅調查顯示，26億令吉其實係嚟自Tanore金融機構，間接駁斥總檢察長阿班迪嘅沙特阿拉伯王室捐款論調。
呢件案件係馬來西亞史上最大嘅貪污案件，依家案件仲審訊調查緊。
2020年7月28號，吉隆坡高等法庭宣判，納吉涉及一馬弊案嘅「SRC洗錢案」嘅7項指控全部成立，判處監禁12年同罰款2億1000萬令吉，如果交唔到罰款就加監5年。

鮋魚潛艇軍購案
内文：鮋魚級潛水艇抽佣案
東姑阿都拉曼號潛艇
喺法國方面，有4名法國企業前高層被逮捕，而喺馬來西亞方面，案件仍調查緊。

369間沙撈越學校太陽能同柴油合約弊案
馬智禮馬烈揭露Jepak控股喺無接受招標下，獲頒超過10億令吉，反貪局已進行調查。之後，前首相納吉嘅特別助理被逮捕，民都魯一間公司嘅董事亦被逮捕，以及幾名董事同律師被扣留問話。

第14屆大選開票夜首相署盜竊案
呢件案件涉及350萬令吉現金，依家已逮捕首相署1名保安主管同16名保安人員並充公佢哋嘅貴重資產，分別係97萬8800令吉現金，5部轎車（福士Golf GTI跑車、3部豐田、1部國產Alza休旅車），11部電單車（5部Yamaha，其他係豐田）。截至8月15號，反貪會只取回147萬令吉，其余嘅錢已經花哂。

幹訓局虛報60萬令吉案
9名國家幹訓局（英文：National Civics Bureau）官員同6名公司持有人被逮捕，沙撈越州內涉及20間公司嘅138名證人被傳召錄供。

機場官員收賄案
2018年8月6號，一名亞庇國際機場官員涉及收取3萬6500令吉嘅賄金被捕。同月9號，反貪會扣留一名機場輔警，佢涉嫌收取1300令吉賄金畀行李超重嘅乘客上機，同時亦逮捕一名同佢狼狽為奸嘅機場職員。

600萬令吉洗錢案
2018年8月27號，反貪會逮捕一名涉嫌洗黑錢並擁有「丹斯里」頭銜嘅國大黨前副主席，嗰名疑犯第二日被押去新山法庭面控。

納吉登上反貪會嘅貪污罪犯資料名單
納吉阿都拉薩
2020年9月14號，第六任馬來西亞首相納吉阿都拉薩登上馬來西亞反貪污委員會嘅貪污罪犯資料名單，成為大馬史無前例第一名列榜嘅前首相，同埋呢項貪污罪犯名單中最高嘅前公職人員。
Sommauthe

Sommauthe係法國嘅一個市鎮，位置喺亞丁。
Sommervieu

Sommervieu係法國嘅一個市鎮，位置喺卡爾華多斯。
Sommelans

Sommelans係法國嘅一個市鎮，位置喺埃納。
Sommeron

Sommeron係法國嘅一個市鎮，位置喺埃納。
Sommerance

Sommerance係法國嘅一個市鎮，位置喺亞丁。
Sommette-Eaucourt

Sommette-Eaucourt係法國嘅一個市鎮，位置喺埃納。
Sommeval

Sommeval係法國嘅一個市鎮，位置喺奧布。
加油

加油（粵拼：gaa1 jau2，香港網民又拼做Ga Yau），係廣東話入面一句好常見嘅俗語，通常喺同人打氣嗰時叫。

語源
加油本嚟意思係幫架車入電油，令佢可以繼續行，香港人就借用咗呢個詞去表達鼓勵嘅意思，之後傳到中國大陸同臺灣。；另一來源可能係七十年代香港嘅電視台播放日劇時，將日本話「頑張(がんば)って」譯做「加油」，之後香港人就開始用呢個語句嚟表達鼓勵嘞。

英文
加油喺香港被譯成港式英文詞語「Add oil」。2018年，英國牛津大學英語詞典收錄咗Add oil呢個詞。
加水分解酵素

加水分解酵素（英文：Hydrolase，簡稱水解酵素）係一種催化化學鍵水解嘅酵素。一般嚟講，一種酵素可以催化到以下嘅化學反應就係水解酵素：
加水分解酵素嘅一啲常見例子就有脂肪酵素、磷酸酵素、糖苷酵素、肽酵素、核苷酵素同埋澱粉酵素。
加沙

加沙（阿拉伯文： غزة‎‎，羅馬拼音：Ġazzah）係巴勒斯坦加沙地帶最大城，人口52萬。

氣候
加沙屬半乾旱氣候，夏天乾熱，冬天落雨多。
加氏犬浣熊

加氏犬浣熊（學名：Bassaricyon gabbii）係浣熊科犬浣熊屬嘅其中一個種。
利嘉兒

利嘉兒（粵拼：lei6 gaa1 ji4；英文：Lily Li，1974年3月30號—，本名郭俐俐），係香港女藝人，2002年到2003年憑主持節目《笑談普通話》而多人識。

簡歷
利嘉兒1992年喺金文泰中學度畢業。佢喺1999年做TVB8主持入行，2002年到2003年主持無綫電視資訊節目《笑談普通話》而多人識，因為噉而拍過一啲廣告。2005年，利嘉兒同拍拖一年半嘅香港電台DJ周國豐搞婚宴，但無正式入紙註冊，2008年宣布分手兼淡出娛樂圈。利嘉兒喺2010年嫁畀製衣同門鎖生意嘅劉姓商人Bong，到2014年復出為電台開咪做DJ，再喺2017年做KOL。2018年佢以44歲嘅年紀生咗個女。
利口樂

利口樂（Ricola）係瑞士喉糖同薄荷糖牌子，標榜天然嘅草本材料。公司喺1930年成立，總部喺瑞士Laufen。
1980年代初香港利口樂請咗專演粵語片反角嘅石堅拍廣告，「奸人自有妙計」嘅形象深入民心。
利古里亞海

利古里亞海係南歐一個海，北面同東面係意大利半島；南面係第勒尼安海同法國科西嘉島；西面係地中海。
利君雅

任職香港電台期間，利君雅多次喺反修例運動期間積極追問政府高官，所以成為咗親建制陣營批評嘅目標。喺親建制媒體Facebook專頁入面，唔少網民留言都有針對利君雅嘅種族同膚色，包括形容佢係「差女」、「應該返去巴基斯坦」、「非我族類都係無禮貌嘅產物」等。平等機會委員會敦促網絡營辦商應該要杜絕相關仇恨言論。
2021年5月俾香港電台新管理層炒咗。
利哲宏

利哲宏，香港親中派政治人，2023年香港區議會選舉後被政府委任做區議員。
利國偉

利國偉爵士，GBM，CBE，OBE，JP（Sir Quo-wei Lee，1918年8月5號—2013年8月10號），祖籍廣東省開平市赤水鎮，利樹培個仔（利良奕侄孫），係香港銀行家，歷任偉倫基金會主席。

名下馬匹
利國偉爵士係香港賽馬會會員，曾經育有馬匹長春樹、蘋果樹、金蘋果、大蘋果。
利古里亞文

利古里亞文係印歐語系羅曼語族嘅一種語文，主要喺意大利利古里亞用，約莫有50萬人用。
TDK足球會2005賽季

TDK足球會2005賽季係TDK足球會足球隊喺東北聯賽嘅第二十二個賽季。
TDK足球會2009賽季

TDK足球會2009賽季係TDK足球會足球隊喺日足聯嘅第三個賽季。
TEEN TOP

TEEN TOP（韓文：틴탑），係韓國嘅一隊男子歌唱組合。最初由六名成員組成，現任成員為C.A.P、天地、Niel、Ricky以及創造，由神話成員Andy培訓，所屬公司為TOP Media。
TDK足球會2004賽季

TDK足球會2004賽季係TDK足球會足球隊喺東北聯賽嘅第二十一個賽季。
TDK足球會2006賽季

TDK足球會2006賽季係TDK足球會足球隊喺東北聯賽嘅第二十三個賽季。
TDK足球會2007賽季

TDK足球會2007賽季係TDK足球會足球隊喺日足聯嘅第一個賽季。
TDK足球會2008賽季

TDK足球會2008賽季係TDK足球會足球隊喺日足聯嘅第二個賽季。
XPL0

XPL0 係一種電腦程式語言，將 Pascal 同埋 C 溝埋一切。佢睇落去有啲似 Pascal，但行起上嚟似 C 多啲。
XO醬

XO醬係香港發明嘅一種醬，同馬拉盞有少少似，材料通常有瑤柱、蝦米、金華火腿、辣椒，鮮中帶辣。
XO醬首先響1980年嘅香港高級酒樓出現，呢隻醬之所以叫XO，因為當時興干邑白蘭地，當中最靚嘅會叫XO，所以為咗突顯呢隻醬幾咁矜貴，就叫XO醬。
皆因澳洲冇瑤柱、蝦米，當地華僑發明用三文魚取代，有另一番嘅風味。
XOTcl

XOTcl 係由 Gustaf Neumann 同埋 Uwe Zdun 整嘅程式語言，佢係物件導向嘅。佢係 MIT OTcl 嘅衍生產品。
XPL

XPL 係一隻基於 PL/I 嘅程式語言，係一隻單程編譯器嘅程式語言，亦都係一種解析器生成器工具，可以幫其他語言實現類似嘅編譯器。XPL 喺 1967 年設計，係教授編譯器設計原則嘅一種方式，亦都係學生幫自己設計嘅語言構建編譯器嘅起點。
XO-1b

XO-1b係一個環繞著XO-1嘅太陽系外行星，佢係一個氣體行星，代表佢係由氫同氦之類嘅嘢組成，另外XO-1b離佢自己嘅恆星好近，表面溫度好高，所以畀人歸類做熱木星。
魁北克人

魁北克人（法文：Québécois（男人） / Québécoise（女人））指係加拿大魁北克省嘅主體民族。大多數魁北克人都係法國移民後代。
魁北克人嘅定義並唔一致，有時只將母語係魁北克法文嘅魁北克居民定義為魁北克人，但係有人將所有喺魁北克省住嘅居民都叫佢哋做魁北克人。
魁北克教育制度

魁北克教育制度有學前班、小學、中學、學院、大學。有法文學校同英文學校。有公校又有私校。

學齡
淨係計9月30號嘅足歲，法律上，6歲至15歲啲人一定要讀書，9月30夠16歲啲人可以自願退學。

語文
學前班學生、小學生、中學生必須讀法文學校，除非學生嘅爹或者媽咪喺加拿大讀過英文學校。學院學生同埋大學生可以讀法文或者英文。

學前班
喺法文學校，學前班冇英文堂，喺英文學校，學前班冇法文堂。有幼稚園1（prématernelle）同幼稚園2（maternelle），讀幼稚園1必須喺9月30號夠4歲，讀幼稚園2必須喺9月30號夠5歲，幼稚園1係讀半日（淨係喺朝早或者淨係喺晏晝），幼稚園2係讀全日。學前班係喺啲小學校入便。原則上幼稚園1同幼稚園2都冇留班制度，不過幼稚園2可以破例留一次班。學前班唔係必須讀嘅。

小學
讀小學嘅第1年，必須喺9月30號夠6歲。小學有6個年級。喺法文學校，小學每個年級都有英文堂，喺英文學校，小學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，超齡（9月30號夠13歲）嗰年可以破例留一次6年班。

中學
最細個讀中學嗰年嘅9月30號必須夠12歲。中學有5個年級。喺法文學校，中學每個年級都有英文堂，喺英文學校，中學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，原則上最多留一次班。9月30號夠16歲啲人可以自願退學。喺大人學校嘅中學，最早讀都要16歲，每兩個月讀一級，如果考試唔合格就要考多次。

職業預科
職業預科係預科畀啲自閉症學生讀，職業預科係喺某啲中學校入便，但係唔係間間中學校入便都有，最細個讀嗰年嘅9月30號必須夠15歲，呢種預科有實習。職業預科有3個年級。如果啲學生成個學年都搭學校巴士去返學、操行太差、或者偷雞咗太多實習，下年就留班，但係就算啲學生一啲都冇偷雞過實習、自己搭城市巴士去返學、又操行好好，下年都可以自願留班。超咗齡嗰年（9月30號夠21歲嗰年）淨係可以破例留3年班留一次，但係如果超齡之前冇升3年班，超咗齡嗰年唔可以破例繼續讀，淨係可以讀大人學校或者退學。

普通教育與職業教育學院
普通教育與職業教育學院係一種學院。大學預科班有3個年級，技巧班有2個年級。喺法文學院，每個年級都有英文堂，喺英文學院，每個年級都有法文堂。最細個讀嗰年嘅9月30號必須夠17歲。如果啲學生曠課太多次，下年就要留班。

大學
最細個讀大學嗰年嘅9月30號必須夠20歲。有3個年級。有實習。喺法文大學，每個年級都有英文堂，喺英文大學，每個年級都有法文堂。如果啲學生曠課太多次，下年就要留班。
魁北克市

魁北克市（法文：Québec，英文：Quebec City），魁北克城或者古壁市，簡稱魁市或者魁城，係加拿大魁北克省嘅首府，喺魁北克南部。喺2011年魁北克市人口係516,622人，而都會區人口係765,706人，係繼滿地可之後，魁北克人口第二多嘅城市。官話係法文。

人口
魁北克市地區710,700（2004年統計數字），呢個數字包括郊區城市人口。市區人口約169,076（2001年）。大部分講法文或者英法雙文。白人人口佔97.3%，信天主教人口佔91.2%。
魁北克手語

魁北克手語（法文：langue des signes québécoise，簡稱 LSQ）係加拿大魁北克省用嘅手語；喺安大略省嘅法語區亦都有用，但係同法文冇關係。
中原輝

中原輝（1996年7月8號—）係日本足球員，打中場位置，效力熊本羅亞素。
中原秀人

中原秀人（1990年10月29號—）係日本足球員，司職中場，效力北九州向日葵。
中原貴之

中原貴之（1984年11月18號—）係日本足球員，司職前鋒，效力福岡黃蜂。
中原彰吾

中原彰吾（1994年5月19號—）係日本足球員，司職中場，效力大阪飛腳。
中原茂

中原茂 ，係日本嘅一個男配音員。

配音作品一覽
呢個表唔完整，歡迎加料。
中原電影製片

中原電影製片（Chung Yuen Motion Picture），係香港一間電影公司，由中共左翼陣營搞，1981年成立，主要拍功夫國語片。1982年，佢同另外三間公司合併做銀都機構，隸屬中共政府。
中原音韻

《中原音韻》（粵拼：zung1 jyun4 jam1 wan5）係元朝江西人周德清（1324年）出版嘅一部韻書，本書代表嗰時官話嘅正韻。
《中原音韻》對中國戲曲史以及漢語史嘅研究好有價值。
中原時區

中原時區係舊時一個中國時區，喺1912年到1949年用，等同UTC+8（東經120度經線嘅時刻）。因為係首都南京用嘅時區，所以又叫中原標準時區。範圍包括江蘇、安徽、浙江、福建、江西、湖北、湖南、廣東、河北、河南、山東、山西、熱河、察哈爾、遼寧等省，南京、上海、北平、天津、青島等市，威海衛行政區，黑龍江嘅龍江、嫩江、璦琿等縣同佢以西各地，蒙古嘅車臣汗部等地。中原時區個名嚟自中原地區。
中華民國退守台灣後，得中原時區承繼落嚟，即係台灣時間。
劉培傑

劉培傑（英文：Eric Lau Pui Kit），香港建制陣營（商界親中派）政治人、生意人（香港毛皮業協會會長），佢係「金津」系馬主劉慰慈個仔，亦係香港天津國際控股太子爺。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
劉坤銘

劉坤銘，香港親中派政治人物。

政治立場
佢政治立場係親中派，曾經支持北京未經諮詢或香港人同意，強行訂立嘅《港版國安法》。

家庭
佢前妻係藝人羅霖。佢哋1996年結婚，但之後羅霖因為無法忍受有第三者同埋家庭暴力，去到2012年分居，2013年正式離婚，兩人離婚後一度就贍養費問題鬧上法庭。
劉國富

劉國富（粵拼：lau4 gwok3 fu3；1947年12月—），係中國填詞人、畫家。佢喺遼寧大學中文系畢業。

經歷
佢係中國美術家協會會員。
劉國誠

劉國誠（英文：Dick Lau Kwok Shing，1948年—）係香港電影、電視男演員、龍虎武師同特技人。

簡歷
劉國誠有三姊二兄一弟。佢最初喺邵氏電影公司做龍虎武師，後來投身電視界，先後效力麗的電視、無綫電視、佳藝電視、亞洲電視，亦參與多部電影演出。佢做過小巴司機，2005年尾發生一單交通意外而受輕傷。
加里寧格勒州

加里寧格勒州（俄文：Калинингра́дская о́бласть）係俄羅斯西北面嘅一個州，屬西北部聯邦管區，首府加里寧格勒。佢係俄羅斯外飛地，同立陶宛、波蘭接壤。
加里恩努斯

加里恩努斯（Gallienus，218年—268年9月）係羅馬帝國皇帝，253年到268年在位。
加里曼丹

加里曼丹（Kalimantan）係婆羅洲南面嗰一半由印尼統治嘅部份。加里曼丹北面同馬來西亞沙撈越、沙巴接壤，分做五個省，分別係東加里曼丹省、南加里曼丹省、西加里曼丹省、北加里曼丹省同中加里曼丹省。
加里西亞文維基百科

加里西亞文維基百科係維基百科協作計劃嘅加里西亞文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過十萬篇文。
加隈亞衣

加隈亞衣 ，係日本嘅一個女藝人同埋配音員。
加雲高等學校

（韓文：加雲高等學校，文觀部式轉寫：Gaun godeung hakgyo）係喺韓國京畿道南楊州加雲路二道115嘅公立高級中學。呢間學校係喺2011年3月1號設立，喺當年6月5號正式開校。
加里波利半島

加里波利半島，簡稱加里波利，係土耳其歐洲部份嘅一個半島，西面係愛琴海，東面係達達尼爾海峽。
加隆河

加隆河，又譯加龍河，係西歐嘅河，流經法國西南部同西班牙北部，最後流入大西洋，長602公里。
黃智華

黃智華，JP（英文：Steve Wong Chi-wah）係香港公務員，自2020年7月起為黃大仙民政事務專員。

早年生活
黃智華喺香港黃大仙嘅聖母醫院出世，同父母一齊住過大磡村。之後，佢考入香港中文大學新亞書院讀工商管理學學士，2009年畢業。讀書嗰陣佢出任過投資學會主席，吸納咗超過一千七百名學生加入成為會員，而佢喺花旗銀行嘅銀行實務課程亦攞過傑出學生獎。畢業後，佢亦有出席新亞書院舊生會嘅地產市場分析活動。

政府內工作同爭議
黃智華喺2009年加入政務職系，曾經喺多個政策局同部門工作，包括運輸及房屋局、商務及經濟發展局同埋元朗民政事務處，調任黃大仙民政事務專員前係政制及內地事務局助理秘書長。
喺擔任黃大仙民政事務專員期間，佢不時同親中派合作進行活動，例如連同民建聯唔同成員喺社區舉行座談會幫中國共產黨同埋「二十大精神」進行政治宣傳。

跨區出任選舉主任
喺2020年香港立法會選舉，各地區直選同功能組別嘅選舉主任安排，打破過去由當區民政事務專員擔任選舉主任嘅傳統做法，而係跨區配對。呢個安排被視為剝奪有意參選嘅民主派嘅參選資格鋪路。其中，黃智華所屬的黃大仙區本應被劃入九龍東地方選區，但黃卻被安排成為香港島選舉主任。

一方面拖延區議會防疫項目，一方面資助親中派團體抗疫工作被批評
喺2020年10月，黃大仙區議會就武漢肺炎疫情通過撥款70萬推行「非公共租住房屋—大廈防疫設施計劃」，資助居民採購防疫物資同清潔大廈，但民政處以審批緊為理由，扣起公帑，拒絕推展項目，黃智華及區議會秘書傅申喺區議會會議上被連番批評，但係兩人對質問充耳不聞、十問九唔應，就連黃大仙區嘅染疫人數同住所分佈都答唔到，被議員批評不知所謂。其中當時嘅民主派議員譚香文提到，親中派區內派發印有民政處字眼嘅防疫包，直斥民政處「大灑金錢畀建制派清潔包」，不斷矮化今屆區議會，區議會副主席、黃逸旭亦批評，區議會受到無理對待。

赴京深造前歡送晚會安排被批評
2023年9月，黃智華準備去北京，修讀公務員事務局同北京大學合辦嘅高級公務員公共管理碩士課程。佢走之前，喺8月24號，黃大仙嘅親中派朋友喺九龍灣嘅百樂門國際宴會廳搞咗一個歡送晚會，有超過500個人嚟咗，有43席餐枱，有好多地區組織嘅人、校長、社團主事、立法會議員都有出席，真係好多人。啲建制派嘅人私下傾計，話今次場面好大，搞到佢地覺得民政專員就係「地區皇帝」嘅樣，話呢個情況已經「過咗火」、「離晒譜」，關注後面嘅金主係邊個。
黃晸玟

黃晸玟，係大韓民國嘅一個男藝人同埋演員。
黃智宣

黃智宣，係大韓民國嘅一個女藝人同埋歌手。
黃晶玲

黃晶玲，係大韓民國嘅一個女藝人同埋歌手。
Villars-en-Pons

Villars-en-Pons係法國嘅一個市鎮，位置喺濱海沙藍特。
Villars-les-Bois

Villars-les-Bois係法國嘅一個市鎮，位置喺濱海沙藍特。
Villars-sur-Var

Villars-sur-Var係法國嘅一個市鎮，位置喺濱海阿爾卑斯。
九龍塘消防局暨救護站

九龍塘消防局暨救護站係香港消防處一座集消防局暨救護站，九龍消防總區總部亦設喺呢度，喺九龍九龍仔浸會大學道3號，鄰近香港浸會大學，喺2006年12月落成同啟用。

興建原因
根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策（由馬頭涌消防局、石硤尾消防局同黃大仙消防局到達九龍塘一程需時約8分鐘）。另一方面，喺九龍塘設置救護站係要改善樂富、筆架山同九龍塘一帶嘅救護服務。另一個興建嘅原因係要重置原設喺黃大仙消防局內嘅九龍消防總區總部，以改善擠迫環境。

建築
九龍塘消防局暨救護站佔地2,876平方米，樓面面積達4,850平方米，樓高6層。設有4個停車位、更衣室、休息室、食堂、健身室同露天操場等。九龍消防總區總部建築部份設有職員辦事處、演講廳、會議室、會見室、圖書館、康樂室、候命人員休息室、茶水間、貯物室同16個停車位。
九龍塘消防局暨救護站喺外觀上同香港其他嘅標準消防局暨救護站唔同，打破咗傳統規格，外牆用白色同灰色嘅磁磚組成，電閘被塗上咗綠色，有別喺傳統嘅紅色。呢個外，佢外觀唔單止能夠配合附近環境，同時亦可以減低鄰近嘅香港浸會大學同香港專業教育學院李惠利分校等學校學生對消防局暨救護站嘅不安感覺。呢個類類折衷式嘅設計亦可以見喺馬灣消防局同尖東救護站。

軼事
九龍塘消防局被借用做《烈火雄心3》電視劇嘅外景拍攝場地。
九龍大眾浪漫

《九龍大眾浪漫》（日文：九龍ジェネリックロマンス、九龍泛型浪漫，Kowloon Generic Romance）係日本漫畫家眉月啍所畫嘅戀愛漫畫，喺《週刊Young Jump》2019年第49號開始連載，以香港九龍城寨為主題，講述住喺當地嘅人嘅生活。呢套漫畫係眉月啍《愛在雨過天晴時》完咗之後嘅新作品。
眉月喺訪問話佢好鍾意九龍城寨呢個主題，佢喺中學時期玩過嘅《九龍風水傳》（クーロンズ・ゲート）係佢第一次認識九龍城寨。佢喺5年前仍然連載緊《愛在雨過天晴時》嗰陣，已經打算畫一套以九龍城寨為主題嘅作品。
《這本漫畫認真犀利！2021》男生篇第3位。
九龍小學

九龍小學（英文：Kowloon Junior School），係香港英基學校協會屬下其中一間男女小學，嚮九龍何文田巴富街20號，1979年創校。
北京師範大學

，簡稱北師大（bak1 si1 daai6），係中國第一間國立師範最高學府，1902年創立，喺北京海淀區新街口外大街19號。

歷史
北師大係以京師大學堂師範專業做基礎，同埋由北京嘅高校匯聚一批師範教育領域享有盛譽嘅名師組建嘅，最先嘅校名叫京師大學堂師範館，1908年改名做京師優級師範學堂，1912年改名做北京高等師範學校，1923年改名做北京師範大學。北京師範大學喺中國近現代史上，係中國新文化運動嘅中心，亦係中國多種政治思潮同埋社會理想嘅傳播地。北師大喺中國文化史同近現代史享有重要嘅地位。

校區
北師大係中國嘅一間重點大學，而家有北太平莊、輔仁同埋昌平三個校區，學校面積好大嘅。
北京展覽館

北京展覽館係中國北京嘅古典建築，1954年9月10號起好，位置喺西城區西直門外大街135號。佢係北京第一間大型同綜合性嘅展覽館。

歷史
嗰個館係喺蘇聯援助下，喺1954年9月10號完工。嗰個館嘅建設歷時1年，中國廿幾個援建省、1萬幾名工人、6千幾個中國人民解放軍戰士參加咗建設。毛澤東親筆題寫咗館名「蘇聯展覽館」。1958年，根據周恩來嘅意見，「蘇聯展覽館」改名做「北京展覽館」。
嗰個館建成後嘅首個展覽係蘇聯領導人赫魯曉夫訪華時嘅1954年10月2號舉辦嘅「蘇聯經濟及文化建設成就展覽會」，展出咗蘇聯帶來嘅11500幾件商品。隨後，嗰個展覽館相繼舉辦「捷克斯洛伐克十年社會主義建設成就展覽會」、「日本商品展覽會」。
佔地面積約14萬平方米，依家入面設有4間經營單位：北京展覽館展覽中心、北京展覽館劇場、莫斯科餐廳、北京展覽館賓館。

建築
該館係俄國式建築，造型典雅。該館中央建築上方有一高塔，塔尖上有一粒紅五角星；兩側係18條高大嘅雕花立柱組成嘅弧形柱廊，整體氣勢厚重磅礴。該館前面重設有巨型噴水池。
喺1953至1954年嘅建設施工中，要將幾噸重嘅紅五角星吊上離地面103米嘅空中，並安放到塔尖上。豐台橋梁廠一班老師傅提議採用滑輪滾杠嘅土法吊裝。蘇聯專家起初反對，後來同意嘗試，最終吊裝成功。1976年唐山大地震，塔尖紅星受損，此後重新安裝過一粒紅星，比原先嘅輕，為內裝128盞燈嘅不銹鋼框架，重750公斤，直徑2.5米。

北京展覽館展覽中心
北展展覽中心隸屬於北京展覽館，係「從事組織策劃展會及活動、場地銷售、運營服務、工程搭建，為展會提供項目全程接待、延伸服務的專業展館」。
北京展覽館擁有場館及會議設施。場館總面積達到3萬平方米。其中，室內展館面積為2.2萬平方米，室外展場面積為1萬平方米，由12個展廳組成。

北京展覽館劇場
從北展後湖拍攝嘅北展劇場
北京展覽館劇場（英文：BEIJING EXHIBITION CENTER THEATER）（以下簡稱「北展劇場」）起初係個露天劇場，始建於1954年。1959年加頂，改建成室內劇場。劇場舞台台口闊18米，共有43排2763個座位。該劇場初建時，蘇聯各個芭蕾舞團、交響樂團、合唱團經常喺度演出。
如今，北展劇場依然係北京重要嘅演出場所之一。直徑62米嘅觀演大廳中，設有2700幾個觀眾席，係北京客容量最大嘅專業演出劇場。北展劇場舞台面積400幾平方米，其中可升降樂池嘅面積為50平方米；後台設有演員化妝間6間，可以畀200多人同時化妝。北展劇場以舉辦大型芭蕾舞、交響樂、歌劇、舞劇、演唱會同埋相聲為主。

莫斯科餐廳
内文：北京莫斯科餐廳
莫斯科餐廳正門（2015年）
從北京展覽館西側繞過北展報告廳，就去得到莫斯科餐廳。佢係北京首間對外開放嘅特級俄式西餐廳，被親切地俗稱為「老莫」。該餐廳設有旋轉門、華麗嘅大吊燈、青綠雕花銅柱、高腳杯，一派富麗堂皇。
1954年10月，莫斯科餐廳建成。當時，餐廳門口站有軍區部隊調來嘅警衛，廚房請蘇聯大廚燒製俄羅斯宮廷菜，餐具器皿都係銀質，用餐時播放《莫斯科郊外的晚上》、《喀秋莎》、《紅莓花兒開》等樂曲，同埋柴可夫斯基嘅《六月船歌》、《悲愴》等古典音樂。起初來餐廳幫襯嘅唔係一般人，須憑票進入。1954年10月27號，中央民委喺呢度宴請前來北京展覽館參觀嘅達賴、班禪同西藏僧俗官員。1957年，朱德到莫斯科餐廳就餐，餐廳主廚王兆忠特意為朱德整咗兩個巨型糖花：一座係克里姆林宮，一座係天安門。
後來，莫斯科餐廳逐步對外開放，出現咗針對高級知識分子嘅對外贈券，平民百姓有錢都食得。作家吳歡曾經笑住話：「上世紀五六十年代去一次老莫了不得，恨不得半年都得說道說道！」嗰時，一級教授季羨林都鍾意去莫斯科餐廳，後來佢對媒體回憶講，當時自己每月工資345元，加上中國科學院學部委員嘅津貼每月100元，共445元，而去莫斯科餐廳食一次，大約需要1.5元至2元，湯菜都有，重有黃油面包，以及一杯啤酒。莫斯科餐廳嘅食客唔只有黨和國家領導人，重有末代皇帝溥儀、作家章詒和，《魯迅傳》嘅導演陳鯉庭、演員于藍等等。
文化大革命期間，北京嘅各軍區大院嘅子弟為莫斯科餐廳起咗「老莫」呢個花名。姜文嘅電影《陽光燦爛的日子》入面，馬小軍、劉憶苦等等大院子弟喺莫斯科餐廳入面聚眾傾計，喺精神空虛嘅歲月入面，呢啲熱血青年喺「老莫」回味往日時光，尋求精神慰藉。
1995年出版嘅一本畫冊嘅序言入面，有畫家黃永玉寫嘅《大家張伯駒先生印象》，寫到1982年黃永玉帶老婆去莫斯科餐廳食飯，「忽見伯駒先生蹣跚而來，孤寂索漠，坐於小偏桌旁。餐至，紅菜湯一盆，面包果醬，小碟黃油兩小塊，先生緩慢從容，品味紅菜湯畢，小心自口袋取出小毛巾一方，將抹上果醬及黃油之四片面包細心裹就，提小包自人叢緩緩隱去……」呢個係因為張伯駒嘅妻子潘素病咗，呢個小方巾包裹嘅面包係拎返屋企畀潘素食嘅。黃永玉評價張伯駒：「富不驕，貧能安，臨危不懼，見辱不驚……真大忍人也！」

北京展覽館賓館
北京展覽館賓館係一間中外合資酒店，喺北京展覽館院入面。酒店喺1988年開業，2004年重新裝修。主樓高7層，客房246間。
北京工人體育場

北京工人體育場（簡化字：北京工人体育场；英文：Workers' Stadium）位於北京市朝陽區工人體育場北路，佔地35公頃，建築面積8萬平方米。佢係知名嘅北京十大建築之一，1959年8月31號起好，簡稱工體。
北京市隆福醫院

（簡化字：北京市隆福医院）係中國北京嘅有醫療、教學、保健、科研喺埋一齊嘅綜合性三甲醫院兼中西醫結合老年醫院，1931年成立，位置喺東城區美術館東街18號（中國美術館東北角）。
北京廣播電視台

佢喺1979年5月16號成立，2001年6月同北京市有線廣播電視台合併，2010年同北京北廣傳媒集團、北京人民廣播電台合併。
北京奧運塔

係中國北京一塔，2015年8月8號起好，喺朝陽區奧運村北辰路15號（近住科薈南路條河邊）。
座塔總高有264.8m。初期諗住播2008年奧運時用，但後嚟設計嗰時，奧運差唔多要開幕而起唔成，直到奧運閉幕之後先至提出搞返噉嘅塔。家下亦係北京奧林匹克公園嘅熱門景點之一。
博望區

博望區係中國安徽馬鞍山市一個市轄區，總面積351平方公里，人口17萬。
博樂

博樂係中國新疆博爾塔拉一個縣級市，總面積7790平方公里，人口27萬。
博普爵士樂

博普爵士樂（英文：bop）又或者叫比博普（bebop），係40年代爵士樂入面一種突破風格。特點係節奏快同喺和弦變化嘅上嘅即興性。
博格

博格（英文：Boggart）係英格蘭民間傳說提到嘅一種仙子。
一隻博格會係隻屋內神或者股邪惡嘅場所精神（即係話每隻博格都會掕住笪特定嘅地），住喺平原或者沼澤；屋內神型嘅博格鍾意惡作劇，會特登偷走啲小物品或者搞到啲牛奶變酸，而住喺沼澤入面嘅博格更加邪惡，時不時會拐帶細路。
博樂阿拉山口機場

博樂阿拉山口機場（粵音：bok3 lok6 aa3 laai1 saan1 hau2 gei1 coeng4）係喺中國新疆嘅一個機場，喺2010年嗰陣起好兼且開放畀人用嚟搭飛機。
博拉碧湖

博拉碧湖（Bung Boraphet）其實唔係個湖，渠響泰國北欖坡府（又叫那空沙旺府）城市東邊，一直延伸去章魚郡（Tha Tako）同春生郡 （Chum Saeng）。渠係泰王國最大嘅淡水沼地。

生態
湖裏頭周時有好多水禽來呢處生養，泰國野生動物保護司已經宣佈該湖嘅大部份係非狩獵區，專門保護佢哋。呢度亦係重要嘅魚類繁殖地，泰國漁業部為發展漁業喺度成立咗專業研究站。
卓蘭鎮

卓蘭鎮（臺灣客家語四縣腔：zogˋlanˇ ziinˋ／地名本作「打蘭」，daˋ lanˇ；大埔腔：zog^ lanˇ zhin^；饒平腔：zogˋ lan zhinˋ），係臺灣苗栗縣嘅一個鎮，喺苗栗縣南端。西以關刀山稜線同三義鄉相接，北同景山溪、拖沙尾山稜線、大湖鄉相鄰，東以馬拉邦山脈同泰安鄉相連，南以大安溪同臺中市東勢區、和平區相隔。四季氣候溫和，雨季主要喺5月至6月、8月至10月。另外，卓蘭係臺灣水果重要產地，所以有水果王國呢個雅稱。人口組成方面以客家人為主，約佔84%。
本鎮地名源自於原住民巴則海族罩蘭社「Tarien」，喺清代雍正年間契字上叫「搭連」，巴則海語意思係「美麗嘅原野」；1836年（道光16年）刊行嘅彰化縣志，則叫「罩蘭」；1860年代（同治年間）初期嘅臺灣府輿圖纂要叫「打難」。1920年臺灣總督府進行政區改正時，改叫「卓蘭」。
卓溪鄉

卓溪鄉係中華民國臺灣花蓮縣嘅一個鄉，面積約莫1021平方公里，人口約莫6千。
卓能集團

卓能集團（港交所：0131）係香港一間地產發展商，喺1963年成立，前身係遠東羊毛纖維有限公司（遠東），由趙世曾做主席兼執行董事，由趙從衍家族，何秀芬、趙式浩經營。
趙家喺未成立卓能集團之前曾經揸住第間地產公司，叫做華光地產，但係到1980年代，趙家嘅本業——航運業開始咗週期式嘅衰退，當時老闆趙從衍決定咗「賣仔救母」，將旗下華光地產賣畀「公司醫生」韋理，而阿仔趙世曾就喺1988年買起另一間叫遠東羊毛纖維嘅殼股，成為依家嘅卓能。
卓能寫字樓總部喺灣仔軒尼詩道250號卓能廣場，近莊士敦道加德士油站。
卓羅禮士

卓羅禮士（粵拼：coek3 lo4 lai5 si6，英文：Chuck Norris，1940年3月10號—）係美國一個男演員同武術家，喺1968年出道，出名嘅作品有《轟天猛將2》。
伊仙町

伊仙町（日文：伊仙町／いせんちょう Isen chō */?，琉球文：伊仙／イスィン Isyn）係日本鹿兒島縣大島郡嘅一個町。
伊佐耕平

伊佐耕平（1991年11月23號—）係日本足球員，踢前鋒，效力大分三神。
伊保爾

伊保爾（Emmanuel Eboué，1983年6月4號—）係科特迪瓦足球員，曾經喺加拉塔沙雷打後衛同翼鋒。佢係由阿仙奴前衛星球會比華倫帶過嚟，喺2005/06球季歐聯有好表現，幫球隊殺入決賽。
伊丸岡篤

伊丸岡篤 ，係日本嘅一個男配音員。

配音作品一覽
呢個表唔完整，歡迎加料。
伊什特萬一世

伊什特萬一世（975年—1038年8月15號）係匈牙利王國君主。
企鵝奇緣

《企鵝奇緣》（Penguin Bloom）係2021年Netflix上映嘅劇情電影，改編自真實故事，講述一個媽媽係一次意外令到下半身癱瘓，無意中喺屋企人領養嘅一隻受傷喜鵲身上得到鼓勵。

劇情簡介
住喺澳洲嘅珊曼莎·布魯同老公卡麥隆同埋三個仔去泰國度假。點知喺假期途中，珊曼莎喺屋頂欣賞風景，因為欄杆腐爛斷裂而跌落樓，導致脊椎斷裂，胸部以下癱瘓。珊曼莎一向熱愛戶外活動，鍾意衝浪同旅行，呢次劇變令到佢迷失自我，每日都沉浸喺憂鬱之中，佢懷疑自己生存喺呢個世上重有啲乜嘢意義，對屋企人重有乜嘢意義？
一年之後嘅某日，佢嘅仔將一隻受傷嘅喜鵲帶返屋企，滿懷愛意改佢嘅名做「企鵝」（Penguin）。珊曼莎懷疑噉對住呢隻黑白相間嘅雀仔，隨住時間流逝，逐漸對呢隻家庭新成員產生感情，進而展開一段修復心靈創傷嘅旅程，令到佢老公、三個仔同媽媽又驚又喜，珊曼莎自己亦相當驚訝。珊曼莎嘅人生喺遭遇打擊之後睇嚟好似已經支離破碎，卻喺屋企人嘅關愛，同觀察一隻雀仔奮力康復嘅過程當中，再次搵到人生嘅希望同意義。
伊丹十三

伊丹十三（1933年5月15號—1997年12月20號）係日本嘅一個導演同埋演員。

生平
原本叫池內岳彦（戶籍名：池內義弘）嘅伊丹十三，1933年響日本京都出世，爸爸喺日本出名導演伊丹萬作。伊丹十三周身刀，身兼設計師、專欄作家、雜誌編輯、演員多種身份。佢憑日本電影市川崑導演嘅《細雪》同森田芳光導演嘅《家族遊戲》兩度贏到最佳男配角獎。到咗51歲，佢先至執起導演筒，拍出第一齣電影《葬禮》，展開佢嘅導演生涯，一生一共導演咗十齣電影，以批判性強，風格多變聞名。
1992年，佢喺拍出《民暴之女》後，惹來黑幫暴力團夥憎惡，受到襲擊，面部、頸部被刺傷，一度要入院治理。事後佢強硬回應：「我唔會氣餒，我會用電影貫徹自由！」
1997年12月20號，伊丹十三被發現倒臥喺東京都港區麻布台佢辦公室外嘅停車場。日本警方之後發現一封打字嘅「遺書」，內容聲稱以死證明自己清白，放是警方判定佢跳樓自殺身亡。不過，伊丹十三好友、名導演大島渚質疑伊丹十三唔係為咗緋聞會去自殺嘅人，完全唔合佢嘅性格，又質疑伊丹十三寫得一手好字，就算要留下遺書，都應該用手寫，而唔係打字稿。伊丹死後三個月，NHK播放特輯，指佢係死前五日，仍然追訪醫療廢物棄置醜聞。2008年，暴力團夥「後藤組」一個成員，向美國記者Jack Adelstein透露，承認將事件佈局為自殺，仲話佢哋五個人當日將伊丹十三帶到天台，用鎗指嚇佢一係就跳樓，唔係就一鎗打爆佢塊面。伊丹揀咗跳樓，結果冇命。
龍馬傳

《龍馬傳》係一套日本電視劇，由福山雅治、香川照之、寺島忍、武田鐵矢、大泉洋主演，2010年首播，講幕末時期人物坂本龍馬。
龍首梭羅蝠魚

龍首梭羅蝠魚（學名：Solocisquama carinata）係棘茄魚科梭羅蝠魚屬嘅其中一個種。
龍鬚糖

龍鬚糖，原名銀絲糖，原本係中國民間傳統小食。原料係糖膠，以上千條喺麥芽糖抽煉出來嘅幼銀絲精製而成嘅美食。傳統龍鬚糖嘅餡料有砂糖、花生、芝麻同椰絲等。

口味
冰脆龍鬚糖：最傳統口味龍鬚糖，亦即係原味。之所以叫「冰脆」，係因為入口會好似冰噉溶兼且口感鬆脆。
黑芝麻龍鬚糖
杏仁龍鬚糖
爆炸龍鬚糖
紫菜青芥味龍鬚糖
辛辣味龍鬚糖
龍鳳

龍同鳳，係個吉祥嘅意象，比如話「龍鳳呈祥」。
龍鳳區，中國黑龍江省大慶嘅市轄區。
龍鳳街道，幾個地方有。
龍鳳鎮，有好多處。
龍鳳鄉，好多處。
龍鳳村，多處。
龍鳳漁港，臺灣苗栗竹南嘅漁港。
龍鳳腿，臺灣小食。
龍鳳號航空母艦，日本海軍嘅航空母艦。
龍鳳山，韓國忠清南道洪城郡嘅山。
龍鳳山磨崖佛，韓國龍鳳山嘅國家古蹟。
龍鳳洞，韓國嘅洞，多處。
龍鳳里，韓國嘅里，多處。
龍鳳初等學校，韓國嘅初中，多處。
龍鳳中學校，韓國光州北區嘅高中。
年號
龍鳳 (韓林兒)，中國元朝末年割據政權韓林兒嘅年號。
龍鳳 (田九成)，中國明朝初年割據政權田九成嘅年號。
龍頭股

龍頭股，係指香港同大陸股市嘅潮語，係指所屬股票嘅公司喺行業裏面有一定領導地位，包括規模、市佔率、市值、營業額、利潤，或者指某一段時間喺股票市場嘅炒作中，對同行業板塊嘅其他股票具有影響同埋號召力嘅股票，佢嘅升跌往往對其他同行業板塊股票嘅升跌有引導同示範作用。但係龍頭股唔係永遠唔變嘅，佢嘅地位可能只係維持一段時間。
龍騰灣區歡樂年

《龍騰灣區歡樂年》（英文：Spring Festival Gala 2024 ）係香港有線寬頻開電視同廣東廣播電視台聯合製作嘅農曆新年綜藝晚會，喺香港、澳門、廣東、馬來西亞、星加坡同加拿大都有播出。晚會香港版喺2024年2月9號禮拜五大年三十晚21:30到00:15，喺HOY TV直播。
節目係首批獲香港文化體育及旅遊局創意智優計劃「支持本地電視台與內地/亞洲團隊聯合製作綜藝電視節目」項目資助嘅節目之一。
晚會演出藝人包括鍾嘉欣、周柏豪、連詩雅、草蜢、鄭融、陳潔靈、王馨平、葉振棠等等。
花絮節目《龍騰灣區歡樂年絕密花絮》喺2月16號禮拜五21:00到21:30喺HOY TV播。
龍騰灣區歡樂年 過好年

《龍騰灣區歡樂年 過好年》（英文：Spring Festival Gala 2024: Have a joyful year of dragon）係一套由好好制作製作嘅遊埠節目，亦係HOY TV 2024年嘅新春特備節目，由王君馨、何雁詩、陳芷尤、陳思圻、莊錠欣、曾樂彤、孫慧雪、嚴崇天、曾琸庭主持。節目由2024年2月12號到2月15號，禮拜一到四 21:00-21:30，喺香港有線寬頻開電視嘅HOY TV首播。
龍騰四海

龍騰四海（英文名：Gun n' Rose）係1992年上映嘅動作警匪港產片，由霍耀良執導，鄧光榮、劉德華、黎明、任達華、林保怡、陳法蓉、吳家麗同李麗珍主演。
呢套戲喺1992年6月5號至18號上映嗰陣，總共收咗一千四百九十四萬幾港紙票房。
龍頭山森林公園

龍頭山森林公園正門。佢係公園嘅唯一大門。
龍頭山森林公園
係中國廣東廣州嘅一間公園，喺2000年起好，位置喺黃埔區南崗，107國道嘅K2384.1km標記條十字路口向北入1.4公里路程。
佢曾經喺2000年到2021年夏期間，做過黃埔區唯一森林公園。

名
呢座山由於山澗有條清溪流到好似條龍噉而改成噉嘅名。

史
公園喺1999年通過黃埔區政府立項，廣州市人民政府出錢而起。其中公園基礎設施同三條夾埋全長2.5km嘅登山健身步道喺2000年起好；山上嘅觀日亭、觀綠亭同百龍亭喺2003年3月起好；而前後廣場、臥龍湖、蒲林小溪、大門等景區喺2004年10月起好；同年12月連園林綠化工程都搞掂埋。直到2008年為止，冚唪唥嘅工期都搞掂嗮。
互動式電影

互動式電影（英文：interactive film / interactive movie / movie game）結合咗電子遊戲同電影，由動畫或者實拍鏡頭嚟呈現電影劇本式嘅遊戲內容。玩家可以通過（一般嚟講）相對簡單嘅操作嚟左右啲劇情嘅發展。
互動新聞台

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:互動新聞台。如果個提名未完成同埋響討論頁度無留言嘅話，噉呢個標籤就可以拎走。
呢篇文講2008年11月到2017年8月嘅香港數碼電視第83頻道。想搵2017年8月打後嘅香港數碼電視第83頻道嘅話，請睇無綫新聞台。
互動新聞台iNews互動新聞台國家／地區 香港邊位屬下電視廣播有限公司試播2008年11月11號 11:00啟播2009年1月1號停播2017年8月15號視頻格式數碼（DTMB）：2012年6月30號04:00之前576i 16:9（標清）2012年6月30號04:00開始1080i 16:9（高清）用乜話粵語口號無綫新聞 事事關心類提供新聞、時事、體育、財經及同互動資訊服務播出地區香港、澳門、廣東省、臺灣收視率1.3收視點（黃金時段）（2015年，資料來自電視廣播有限公司年報）總部位置 香港新界將軍澳工業邨駿才街77號電視廣播城前稱互動資訊台（Interactive Information Channel）替代者互動新聞台（iNews）姊妹頻道TVB新聞台、直播新聞台、神州新聞台網站頻道官方網站
收睇方法

地面數碼電視香港免費電視83頻道有線電視澳門有線電視165頻道澳門基本電視頻道轉為模擬制式，隨地區唔同線上收睇／OTTmyTV互動新聞台直播頻道網上直播香港myTV SUPER83頻道
互動新聞台（頻道冧巴83）係無綫電視喺香港數碼廣播啟播後，其中一條新增設嘅標清頻道，提供新聞、財經及資訊等互動資訊，喺2008年11月11號上晝6點開始試播，2009年1月1日正式啟播，現時該頻道同無綫新聞台嘅新聞同節目進行聯播。頻道未正式試播前叫做「互動資訊台」，直到正式試播當日先至改名。佢競爭對手包括：亞洲電視新聞財經頻道、有線電視新聞台同Now新聞台。
無綫電視表示呢條頻道較為「窄播」（Narrowcasting），開設呢條頻道係「為社區服務」。
2017年8月15號開始，呢個頻道變做無綫新聞台。

播放特色
互動新聞台嘅節目基本上同收費電視TVB新聞台（曾經叫無綫新聞台）一樣，但互動新聞台係16:9廣播，亦加埋互動功能「NewsBar」，提供財經同天氣資訊。

副畫面直播新聞
若有突發新聞或重要記者會播放，頻道會即時直播有關畫面，如未能作即時直播，則將播放中嘅新聞同節目縮細成4:3比例放喺畫面右面播放，而有關突發新聞或重要記者會則安排喺畫面左下角播放，觀眾亦可透過遙控器同機頂盒嘅聲道選擇系統選擇收聽其中一個畫面嘅聲音同畫面作出同步，做法同亞洲電視嘅新聞財經頻道類似。
互市

互市係兩國之間，可以往來做生意。亦指邊疆，可以往來做生意。
互射十二碼

互射十二碼係喺足球賽用嚟決勝負嘅一種方式。
喺一般淘汰賽入面，如果喺法定時間完場、加時上下半場共30分鐘都分唔出勝負，就會以互射十二碼嘅方式決勝負，雙方各派出五人梅花間竹噉輪住嚟射。頭五輪就以入波多啲嗰隊贏，如果打完頭五輪都分唔到勝負，就會進入突然死亡階段，到時任何一方射入而另一方射失，場波就會完。互射十二碼勝方就會贏咗成場比賽。

ABBA制
ABBA制係參考網球決勝局嘅發球順序，即係當A隊射完第1球之後，B隊會連續射第2、第3球，然後再到A隊射第4、第5球，如此類推，去到突然死亡都繼續係噉。
根據研究顯示傳統嘅互射十二碼形式先主射嗰一隊有六成機會勝出，有啲唔公平，所以歐洲足協參考網球決勝局嘅發球次序，推出「ABBA」主射形式，希望令到互射十二碼變得更加公平。
經過兩年試驗之後，已經證實呢種方式唔係特別受歡迎，主要係因為程序過於複雜，而足球本身係一項簡單同傳統嘅比賽，所以國際足球協會喺2019年已經決定唔會再用ABBA制。
互動

互動（interaction）定義上係指兩嚿物體（人、機械同動物等）彼此影響對方下運作。
互動能力

互動能力（英文：interactivity）係人機互動等領域上嘅一個概念，泛指一個系統有幾能夠同用家互動，有幾能夠對用家嘅輸入俾反應。
互惠基金

互惠基金（粵拼：wu6 wai6 gei1 gam1；英文：Mutual fund）係證券投資基金嘅一種，集合多位投資者嘅錢，用嚟買證券。
南極冰蓋

南極冰蓋係地球兩大冰蓋之一，亦係地球兩個極地冰帽比較大嘅一塊，覆蓋南極地區嘅98%南極洲，面積約莫1,400萬平方公里，係世界最大嚿嘅冰。
南極半島

南極半島，係南極洲對住南美洲嘅半島，喺南極圈外，英國、阿根廷、智利都話有呢度主權。
南森國際難民救濟事務所

南森國際難民救濟事務所（英文：Nansen International Office for Refugees；法文：Office International Nansen pour les Réfugiés）係國際聯盟喺1930年到1939年搞嘅一個救濟難民嘅組織，個名嚟自做過國際聯盟高級專員兼諾貝爾和平獎得主嘅南森。1938年呢個組織憑佢幫難民嘅威水史而攞到諾貝爾和平獎。
南楚

南楚（粵拼：naam4 co2），又叫馬楚（maa5 co2），係五代十國其中一國，897年由馬殷立國，951年由馬希崇亡國。
南極圈

南極圈係地球南面嘅極圈，一般嘅定義係南緯66°33′46.0″，以南嘅地方通常叫南極地區，包括絕大部份嘅南極洲。
南極地區

南極地區係地球南面嘅極地，通常指南極圈以南地區，即係絕大部份嘅南極洲，廣義上會包埋成個南極洲同附近嘅島。
佐藤由紀彥

佐藤由紀彥（1976年5月11號—）係日本足球員，司職中場，效力過清水心跳，山形山神，FC東京，橫濱水手，柏太陽神，仙台七夕，及長崎成功丸。
佐藤矢

佐藤矢，臺灣政治人物，曾經做過日治時期臺南市尹。
佐藤祐太

佐藤祐太（1995年5月13號—）係日本足球員，打中場位置，效力YSCC橫濱。
佐藤珠緒

佐藤珠緒 ，係日本嘅一個女藝人同埋配音員。
佐藤真也

佐藤真也（1978年11月13號—）係日本足球員，司職中場，效力過Okinawa Kariyushi FC，FC琉球，及北九州向日葵。
佐藤真一

佐藤真一（1975年9月14號—）係日本足球員，司職前鋒，效力過大阪櫻花，及鳥棲砂岩。
佐藤穰

佐藤穰（1991年3月2號—）係日本足球員，司職中場，效力過草津溫泉。
佐藤淳志

佐藤淳志（1975年2月4號—）係日本足球員，司職後衞，效力過山形山神。
佐藤祥

佐藤祥（1993年7月22號—）係日本足球員，司職中場，效力水戶蜀葵。
周聯僑

周聯僑，香港親中派政治人，香港再出發大聯盟發起人之一。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會勞工界委員。之後，佢有份提名林鄭月娥參與2017年香港行政長官選舉。
周芝苡

周芝苡，香港親中派政治人，香港再出發大聯盟發起人之一。
周聰

周聰（1925年—1993年）廣州出世，1936年嚟香港，1950年代出過好多唱片，初期唱粵曲，後來主力唱粵語流行曲。1950年代中期開始做播音，喺香港電台同麗的呼聲都主持過音樂節目，有「播音皇帝」外號。佢又喺推動粵語流行曲方面好熱心，有作曲同填詞，後來黃霑喺專欄尊稱佢做「粵語流行曲之父」。1993年喺加拿大病逝。
周莉莉

周莉莉，香港建制派（商界親中派）政治人、生意人（其士國際集團執行董事），周亦卿家族成員。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
南樹蘿蔔屬

南樹蘿蔔屬（學名：Paphia）係杜鵑花目杜鵑花科嘅一個屬。
南橫站

南橫站（粵拼：naam4 waang4 zaam6；英文：Nanheng Station），規劃同施工時期嗌過資訊園站（zi1 seon3 jyun4 zaam6；Nansha IT Park Station），係廣州地鐵4號綫嘅車站，2017年12月28號開始營運，位置喺南沙區南沙街道南橫村嘅厚裕圍片區入面，環市大道南同江美路嘅交界。
從2017年12月28號頭班車開始，一直到2021年9月28號14:00（UTC+8）爲止，做過廣州地鐵系統最南邊嘅車站。

樓層
呢個站有兩層樓嘅地下室。其中地下一樓係車站嘅設備同公路，地下二樓係4號綫月台。雖然車站冇休息室，但有廁所同母嬰室。其中廁所喺月台範圍西邊，而母嬰室喺月台範圍東邊。

站廳
南橫站嘅收費區喺站廳嘅南邊，而免費區喺站廳北邊。收費區有扶手電梯同樓梯、專用𨋢往返月台。

月台
呢個站有1個島式月台，喺南沙區南沙街道南橫村，環市大道南同江美路嘅交界地底。

商舖同自助服務
南橫站入面得好少舖頭畀乘客買嘢同埋食嘢，有便利檔同麵包檔。
另外，南橫站入面重有好少自助服務設施畀乘客用，得部羊城通充值機響度。
商舖
7-Eleven
美心西餅

出入口
南橫站冚唪唥嘅出入口A出入口A出入口 B出入口B出入口 C出入口C出入口
呢個站一共有3個出入口，分別係A、B，C。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
呢個站喺2003年份規劃時話入到南沙，但凈話去到沖尾（而家係金洲站）為止。直到2009年重新提出嘅4號綫三期（南延段）規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅15號綫基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近，不過嗰時嗌資訊園站，位置喺環市大道近鳧洲大道同三姓路嘅交界，中間重多咗個「鹿頸站」。後嚟2012年嘅第二次環評方案入面將呢個站向東搬到環市大道南同江美路嘅交界重斬咗「鹿頸站」而正式確定走向。

施工
2013年7月，車站工地正式開始圍蔽。
2014年2月28號，車站正式喐手起。
2014年6月，車站嘅土方工程正式開挖。
2014年11月9號，土方工程先至挖好而正式開搞主體結構工程。
2015年1月26號，車站主體結構封頂而成為4號綫三期第一座封頂嘅車站。
2015年2月11號，呢個站到塘坑之間嘅右綫盾構隧道正式開挖。
2015年4月8號，呢個站到南沙客運港之間嘅98號風井西邊左綫盾構隧道正式開挖。
2015年5月5號，呢個站到南沙客運港之間嘅98號風井西邊右綫盾構隧道正式開挖。
2015年5月20號，呢個站到塘坑之間嘅左綫盾構隧道正式開挖。
2015年10月18號，呢個站到南沙客運港之間嘅98號風井東邊嘅大盾構隧道正式開挖。
2015年11月28號，呢個站到南沙客運港之間嘅98號風井西邊右綫盾構隧道順利貫通。
2015年12月2號，呢個站到南沙客運港之間嘅98號風井西邊左綫盾構隧道順利貫通。
2016年6月27號，呢個站到南沙客運港之間嘅98號風井東邊嘅大盾構隧道順利貫通而實現雙綫貫通。
2016年6月28號，廣州市地名辦正式發函而最後決定，呢個站按就近地名而正式改名做南橫站。
2016年7月25號，呢個站到塘坑之間嘅右綫盾構隧道順利貫通。
2016年9月27號，呢個站到塘坑之間嘅左綫盾構隧道順利貫通而實現雙綫貫通。

通車
從2017年12月28號朝早頭班車開始，由於4號綫南延段正式延長到南沙客運港，呢個站亦正式開放。

利用狀況
呢個站附近都係片農田嘅鄉下地區，主要畀附近啲村民上落車，由於周邊都係屬於人煙稀少嘅地方，所以好多時都冇乜人上落。

牆面裝飾
呢個站係廣州地鐵4號綫南邊地底嘅其一帶唔同牆面裝飾嘅車站。佢嘅牆面裝飾係南沙天后宮，喺站廳同月台中間嘅專用𨋢嗰邊。
南機場夜市

南機場夜市係位於台灣台北市中正區中華路二段嘅小型夜市。

歷史
南機場攤販集中場喺民國75年2月3號設立。呢個名係稱於喺臺北松山機場起好之前，呢度係當時嘅飛機起降地，又叫做「南機場」，日治時代就有呢個稱號。因南機場興建多處國宅社區俾中華民國國軍眷屬居住，亦造成呢度特有嘅人文景觀。後來由於來往呢個地方嘅人口眾多，各式小吃攤商聚集，漸漸發展成活躍嘅南機場夜市。
南機場夜市商家主要位於中正區「南機場公寓第一期」，雖然叫做「夜市」，但早上、下午、晚上都有唔同嘅攤販，特色係便宜實惠，為台北市難得嘅平價美食。隨住台北市其他夜市有大量嘅觀光客，南機場夜市以附近居民消費居多。不過因媒體報導，亦吸引咗唔少外地消費者。同其他觀光夜市唔同，南機場主要都以非連鎖型嘅攤販，而且以食嘅攤販居多。
較知名嘅報導有CNN介紹肉圓、米其林指南推薦燒餅、臭豆腐、潤餅同埋麻油雞等。
南歐

南歐（英文：Southern Europe）即係歐洲南部，約莫喺阿爾卑斯山南面。有時會夾埋東歐、西歐同中歐來比對。因為定義唔係好嚴格，所幾邊啲國算南歐，就各有各講。
一般政治上來講，南歐有呢幾個國，阿爾巴尼亞、安道爾、波斯尼亞、克羅地亞、直布羅陀、希臘、意大利、北馬其頓、馬爾他、黑山、萄葡牙、聖馬力諾、塞爾維亞、斯洛文尼亞、西班牙同埋梵蒂岡。
南樓

南樓（粵拼：naam4 lau4）係中國廣東江門嘅一間古式碉樓，喺開平赤坎鎮騰蛟村嘅潭江邊。間樓因為抗日戰爭期間，7位姓司徒士兵嘅英勇事跡而出名，呢7位士兵通常被稱為「南樓七烈士」。
2003年，南樓俾中華全國歸國華僑聯合會定佢做中國僑聯愛國主義教育基地。
南歌斯嘉

南歌斯嘉（法文：Corse-du-Sud）係法國歌斯嘉其中一個省，編號2A，首府阿些斯奧。
俄羅斯國防部

俄羅斯聯邦國防部（俄文：МинистерствообороныРоссийскойФедерации）負責俄羅斯聯邦武裝部隊嘅行政同領導，係俄羅斯所有武裝部隊名義上嘅元首。
目前嘅俄羅斯國防部部長係朔伊古。
俄羅斯擒拿術

俄羅斯擒拿術（粵拼：ngo4 lo4 si1 kam4 naa4 seot6，俄文：са́мбо）係一種俄羅斯嘅防身術，佢曾經係蘇聯嘅國技。
俄羅斯嘅州

州係俄羅斯最主要嘅一類聯邦主體，總共有46個。
俄羅斯帝國

俄羅斯帝國係俄羅斯自1721年彼得大帝稱帝到1917年尼古拉二世退位期間用嘅國號。
俄羅斯帝國被俗稱沙皇俄國（沙俄），源自佢前身俄羅斯沙皇國。